recursal/SuperWikiNEXT-32B huggingface dataset:
**Juan Manuel Delgado Moreno**, nado en Huelva o 3 de xaneiro de 1977, é un exfutbolista español. Xogaba de defensa central.

Traxectoria
-----------

O seu primeiro equipo foi o Ayamonte CF, de categoría rexional, no que estivo na tempada 1995–96. Como profesional iniciouse no Recreativo de Huelva, club no que estivo entre 1996 e 1999. Na tempada 1999–00 firmou co Atlético de Madrid B, no que xogou unha campaña e posteriormente no UD Salamanca.

En xaneiro de 2001 firmou co Racing de Santander, o equipo do seu debut en Primeira División, club no que estivo até 2005, ano do seu traspaso ao Deportivo da Coruña, no que xogou dúas tempadas. Entre 2005 e 2007 xogou no CD Tenerife, en Segunda División.

En 2009 incorporouse ao Cádiz CF, equipo no que cando debutou conseguiu o seu primeiro gol, ante o Granada 74.

Véxase tamén
------------

### Ligazóns externas

* Datos do xogador en bdfutbol.com *(en castelán)*

|  |  |
| --- | --- |
| Control de autoridades | 
* Wd: Q2327879
* BDFutbol: 1673
* FootballDatabase: 1705
* Thefinalball: 984
* Transfermarkt: 16148

 |
**Jonathan Sexton**, nado o 11 de xullo de 1985 en Dublín, é un xogador irlandés de rugby que xoga na posición de apertura para a selección irlandesa e o equipo de Leinster Rugby, malia que na súa licenza consta como xogador do equipo afeccionado St Mary's College RFC, no cal comezou a súa carreira deportiva antes de chegar a ser profesional.

A súa chegada ó profesionalismo en 2006 da man do equipo provincial de Leinster Rugby supuxo un impacto no rugby europeo a nivel de clubs, xa que dende entón o equipo de Dublín gañou en 3 ocasión a máxima competición continental, a Heineken Cup, nas tempadas 2008-09, 2010-11 e 2011-12. Na competición de liga axudou a que Leinster Rugby rematase entre os 2 primeiros en 5 das 7 últimas edicións, acadando o campionato na tempada 2007-08.

Na selección irlandesa, coa que debutou en 2009, disputa a posición de apertura co veterán Ronan O'Gara. Malia que cada ano son candidatos a gañar o Torneo das Seis Nacións, en 2010, 2011 e 2012 non foron quen de acadar a vitoria. Na Copa do Mundo de Rugby 2011 quedaron eliminados na rolda de cuartos de final ó seren eliminados pola selección galesa.

Véxase tamén
------------

### Ligazóns externas

* Jonathan Sexton na web da Federación Irlandesa de Rugby *(en inglés)*
* Jonathan Sexton na web de Leinster Rugby *(en inglés)*

|  |  |
| --- | --- |
| Control de autoridades | 
* Wd: Q1400144
* EPCR: JS228312
* ItsRugby: 4545
* SCRUM: 16004

 |
**Juan Martínez Míguez**, tamén coñecido como **Vilafíns** e **Villafíns** en lembranza do seu pai, nado en Santiago de Compostela en 1919 e finado na mesma cidade en 1985, foi un pintor galego.

Traxectoria
-----------

Único fillo do tamén pintor Lino José Martínez Villafínez, tivo un estilo pictórico semellante a el, de xeito que ás veces son confundidos. O 30 de marzo de 1941 fixo a súa primeira exposición de debuxos xunto a obras do seu pai no *Centro Compostelán* de Vigo, onde semella que obtivo un grande éxito, vendéndoo todo. O 30 de xuño deste ano inaugurou unha exposición con corenta e dúas obras, debuxos, acuarelas e pastel, no *Salón da Unión Protectora de Artesáns*, en Santiago, cunha magnífica acollida da crítica.

Notas
-----

1. ↑  Asinaba Villafinez H. Arquivado 09 de abril de 2015 en Wayback Machine. ("*Villafínez hijo*").
2. ↑  *El Pueblo Gallego*, 30-3-1941, p. 2.
3. ↑  *El Pueblo Gallego*, 1-7-1941, p. 5.
4. ↑  *El Compostelano*, 3-7-1941, p. 1. Esta fonte afirma que foron expostas só trinta e oito obras.

Véxase tamén
------------

### Ligazóns externas

* *Galantiqua* (en castelán).
**Juan Mayr Maldonado**, nado en Bogotá en 1952, é un fotógrafo, activista ecoloxista e político colombiano.

Traxectoria
-----------

En 1986, tras vivir 2 anos cos indios kogui, fundou a *Fundación Pro-Sierra Nevada de Santa Marta*, na que logrou reunir o goberno, tribos amerindias, científicos, granxeiros, conservacionistas locais e internacionais e diferentes grupos paramilitares que operaban na área. Tras 4 anos de traballo, a fundación desenvolveu un proxecto de conservación e desenvolvemento para a zona.

Entre os logros conseguidos pola asociación, destaca a devolución de 19 500 hectáreas devoltas en xuño de 1994 ás tribos indíxenas polo goberno colombiano.

De 1993 a 1996, Mayr foi vicepresidente da Unión Internacional para a Conservación da Natureza (IUCN). En 1993 obtivo así mesmo o Premio Medioambiental Goldman para o medio ambiente polo seu labor na protección da biodiversidade da Serra Nevada de Santa Marta

En 1998, Mayr foi convocado polo presidente Andrés Pastrana para ser ministro do Medio Ambiente de Colombia, cargo que ocupou nos 4 anos seguintes.

O 23 de maio de 2011, a través de Twitter, o presidente Juan Manuel Santos informou do nomeamento de Mayr como embaixador en Alemaña, cargo que exerceu até o ano 2016. Nese mesmo ano, foi designado como integrante do equipo negociador do goberno nos diálogos de paz coa guerrilla do ELN, desempeñándose nesta función até o 3 de agosto de 2018 por ordes de goberno de Iván Duque.

Ademais, é integrante da Comisión de Conciliación Nacional, órgano asesor da Conferencia Episcopal de Colombia.

Notas
-----

1. ↑  , consultada o 30 de abril de 2009
2. ↑  "Presidente Santos nombró a Carlos Cure embajador de Colombia en Venezuela". Semana.com. 23 de maio de 2011. Arquivado dende o orixinal o 02 de setembro de 2019. Consultado o 23 de maio de 2011.

|  |  |
| --- | --- |
|  | Wikimedia Commons ten máis contidos multimedia na categoría:  ***Juan Mayr Modificar a ligazón no Wikidata*** |

* Portal:Colombia

|  |  |
| --- | --- |
| Control de autoridades | 
* Wd: Q1085046
* WorldCat
* VIAF: 49928460
* BNE: XX1022286
* BNF: 16597689n
* Europeana: ID
* FAST: 189425
* GND: 1056741309
* ISNI: 0000 0000 5920 7808
* LCCN: n85186257
* NTA: 071739602
* SUDOC: 12461115X

 |
Logo de LanguageTool.
**LanguageTool** é revisor ortográfico e gramático libre e de código aberto multiplataforma que pode ser utilizado como unha extensión en LibreOffice/OpenOffice, Vim, Emacs, Firefox e Thunderbird, ou como aplicación de ordenador independente. Tamén pode integrarse en sitios web.

Comezado por Daniel Naber para a súa tese de diplomatura en 2003 (naquel entón escrito en Python), agora ten ao redor de 10 colaboradores habituais e soporta máis de 20 linguas.

Baseado en patróns de detección erro, créanse as regras e despois revísanse no texto dado.

WikiCheck
---------

LanguageTool ten unha páxina web comunitaria para comprobar contido da Wikipedia. Pode ser un artigo só, o contido dun cambio recente ou unha parte pequena de Wikipedia.

Notas
-----

1. 1 2 3 4 5 6 7  "LanguageTool – Grammar checker for English, French, German (etc.) in Vim : vim online". Vim.org. Consultado o 2014-05-03.
2. ↑
3. ↑

Véxase tamén
------------

### Outros artigos

* OpenTaal
* Lightproof

### Ligazóns externas

* Sitio web oficial
* Languagetool-org En GitHub
* FOSDEM 2014 presentación: "Como atopamos un millón de erros de estilo e de gramática na Wikipedia inglesa"

|  |  |
| --- | --- |
| Control de autoridades | 
* Wd: Q15991270
* Framalibre: languagetool

 |
Para outras páxinas con títulos homónimos véxase: Julio Gallego.

**Julio Gallego Moure**, nado en Lourido Grande (Renche, Samos) en 1962, é un político galego do PSdeG-PSOE.

Traxectoria
-----------

Fillo de Julio Gallego Losada, que foi alcalde de Samos en 1983, é empresario gandeiro. Encabezou a candidatura do PSdeG-PSOE á alcaldía de Samos nas eleccións municipais de 2003 e foi elixido concelleiro. Nas municipais de 2007 volveu ser cabeza de lista do PSdeG e foi elixido alcalde co apoio dos dous concelleiros de TEGA e do concelleiro do Partido Galeguista, formando un goberno de coalición con ambas formacións. Nas eleccións municipais de 2011 integrou nas listas do PSdeG a edís de TEGA e PG e volveu ser elixido alcalde con maioría absoluta. Nas municipais de 2015 e 2019 acadou de novo a alcaldía con maioría absoluta. 

En febreiro de 2023 anunciou que se retiraba da política ó final do mandato e que apoiaría ó seu fillo Miguel Gallego como candidato á alcaldía polo PPdeG. En consecuencia foi expulsado do PSdeG.

Notas
-----

1. ↑  "Gallego promete «unha política distinta en Samos»". Arquivado dende o orixinal o 22 de agosto de 2016. Consultado o 24 de decembro de 2011.
2. ↑  El PSOE echa a su alcalde de Samos, Julio Gallego, tras fichar el PP a su hijo, Miguel Gallego

Véxase tamén
------------

### Outros artigos

* Eleccións municipais en Samos

### Ligazóns externas

* Entrevista en *El Progreso*

|  |  |  |
| --- | --- | --- |
| Predecesor:**Carlos Belón Ares** |  **Alcalde de Samos** 2007 - 2023 | Sucesor:**Chus López** |
**Julio Bello Sierra**, nado en Carucedo en 1898 e finado en Montefurado o 31 de outubro de 1936, foi un obreiro ferroviario español.

Traxectoria
-----------

Dende novo traballou na Compañía de los Caminos de Hierro del Norte de España (Ferrocarriles del Norte). En 1935 foi destinado ao posto situado no quilómetro 320/529 da liña Palencia-A Coruña, próxima a Montefurado. Sen filiación política ou sindical coñecida, logo do golpe de Estado do 18 de xullo de 1936 tres falanxistas de Carracedelo e Toural dos Vaos presentáronse na súa casa o 31 de outubro para detelo e interrogalo. Saíu do seu domicilio detido e foi asasinado aos poucos metros. O seu cadáver foi lanzado ao río Sil. O 20 de novembro de 1936 o seu corpo apareceu augas abaixo, na aldea das Covas, onde se denunciou a aparición do corpo e foi identificado e soterrado.

En agosto de 2016 a Asociación para a Recuperación da Memoria Histórica (ARMH) localizou e exhumou os seus restos.

Vida persoal
------------

Casou con Isabel Arias Arias e foi pai de catro fillos.

Notas
-----

1. ↑  Exhuman en Quiroga los restos de un ferroviario asesinado en 1936

Véxase tamén
------------

### Ligazóns externas

* 

* Julio Bello Sierra na páxina web *Nomes e Voces*.
* Ficha en Represión franquista en Lugo
* La memoria de Julio Bello
**Justo Prada López**, nado en Vilamartín de Valdeorras o 7 de agosto de 1882 e finado en Xixón o 20 de novembro de 1937, foi un mestre e político galego.

Traxectoria
-----------

Obtivo o título de mestre de primeira ensinanza elemental en Ourense en 1906. Foi nomeado mestre de Arcos (Vilamartín de Valdeorras) en novembro de 1923, e despois foi mestre de Viloira (O Barco de Valdeorras) e Córgomo (Vilamartín de Valdeorras). Membro da Sociedad Agraria de Trabajadores do Barco de Valdeorras e militante do PSOE dende 1931. Co golpe de Estado do 18 de xullo de 1936 incorporouse ao Comité Revolucionario de Vilamartín de Valdeorras facendo fronte á sublevación militar ata o 21 de ese cando escapou aos montes de León. Permaneceu no monte ata o 7 de agosto que chegou a Asturias por San Antolín de Ibias (Ibias). Foi cociñeiro das milicias ata que en novembro de 1936 se trasladou a Xixón reclamado como mestre. Estivo destinado na escola de Llorío (Laviana) e despois en San Ignacio de Ponga (Ponga). En febreiro de 1937 afiliouse á Asociación de Trabajadores de la Enseñanza da UGT de Asturias e ao Partido Comunista de España. Logo da caída de Asturias en outubro de 1937 foi detido e condenado a morte en consello de guerra o 9 de novembro. Foi executado en Xixón o 20 de novembro.

Notas
-----

1. ↑  *Primer escalafón de maestros de escuelas nacionales existentes en 31 de diciembre de 1933*. Madrid: Ministerio de Instrucción Pública y Bellas Artes. 1934. p. 68.
2. ↑  *La Correspondencia Gallega*, 15-5-1907, p. 2.
3. ↑  *El Compostelano*, 30-11-1923, p. 2.
4. ↑  "Gallegos fusilados en Gijón.". Arquivado dende o orixinal o 12 de agosto de 2022. Consultado o 20 de marzo de 2021.

Véxase tamén
------------

### Ligazóns externas

* 

* Justo Prada López na páxina web *Nomes e Voces*.

|  |  |
| --- | --- |
| Control de autoridades | 
* Wd: Q106081215
* DSBE: 18061\_prada-lopez-justo

 |
**Justo Martínez Martínez**, nado en Santiago de Compostela o 6 de agosto de 1842 e finado na Coruña o 27 de agosto de 1930, foi un médico, militar e político galego.

Traxectoria
-----------

Fillo de Braulio Martínez Núñez e neto de Manuel Ramón Martínez Pereira y Sarmiento. Foi alumno supernumerario no Hospital Clínico da Facultade de Medicina da Universidade de Santiago de Compostela (1865), graduouse en Dereito e Medicina e Cirurxía (1866). Ingresou no Corpo de Sanidade Militar (1866). Enviárono a Alemaña, Italia e Francia para formarse e recoller ideas sobre ambulancias, técnicas sanitarias e material clínico para implantalos no Exército español. Destinado no Hospital Militar da Coruña (1868), foi Xefe do Hospital de Chafarinas (1870). Participou na Terceira Guerra Carlista. Foi médico persoal de Emilio Castelar. Nas eleccións de 1873 foi elixido deputado a Cortes polo distrito da Estrada. Foi senador pola provincia de Pontevedra (1893-1895). Marchou a Cuba, onde foi xefe de servizos do Hospital Alfonso XIII da Habana, vencellándose ao Centro Galego da Habana. Durante a guerra de Cuba participou en varias accións, sendo condecorado. Ao regreso da campaña de Cuba foi nomeado Director do Instituto Anatómico-Patológico (1897). Volveu ser elixido Senador por Pontevedra (1898-1905), deputado por Lalín (1905-1910) e Senador vitalicio en 1910. Foi Xefe de Sección do Ministerio da Guerra (1907) e Presidente do Consello de Administración da Compañía de Tranvías de Madrid.

Véxase tamén
------------

### Bibliografía

* Antón Viscasillas, Jaime; Viscasillas Vázquez, Carlos (2014). Autor-editor, ed. *El general Don Justo Martínez y Martínez. Médico militar, empresario y político liberal de la Restauración*. ISBN 978-84-616-8320-8.
* Viscasillas Vázquez, Carlos (2007). "Justo Martínez Martínez (1842-1930). Resumen biográfico" (PDF). *A Estrada: Miscelánea histórica e cultural* (10): 157–161.  *(en castelán)*

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q12391326
* BNE: XX1526727
* DBE: justo-martinez-y-martinez
* Arquivo Histórico de Deputados (1810-1977): 70190
* Senadores de España (1834-1923): 1771

 |
**Hérilo** (latín*: Herillus*, grego: Ἥριλλος) foi un filósofo estoico romano nado en Cartago, discípulo de Zenón de Citio.

Traxectoria
-----------

Non se limitou nas súas opinións a seguir literalmente ao mestre, senón que algunhas das súas doutrinas diferían (e opoñíanse) ás de Zenón. Para el o principal ben era o coñecemento ἐπιστήμη. Este concepto foi mesmo atacado por Cicerón, quen di que as súas ideas foron *iamdiu fracta et extincta* ("hai moito tempo rexeitadas e rematadas") e tamén por Cleantes.

Escribiu algúns libros, que segundo Dióxenes Laercio eran curtos pero con moita forza: Περὶ ἀσκήσεως, Περὶ παθῶν, Περὶ ὑπολήψεως, Νομοθέτης, Μαιευτικός, Ἀντιφέμων διδάσκαλος, Διασκενάζων, Εὐθύνων, Ἑρμῆς, Μήδεια, Διαλογοι, e Θέσεις ἠθικαί

Notas
-----

1. ↑  Smith, William (ed.) (1867). *Dictionary of Greek and Roman Biography and Mythology. Vol. II*. Boston: Little, Brown, & Comp. p. 408.

|  |  |
| --- | --- |
| Control de autoridades | 
* Wd: Q248975
* WorldCat
* VIAF: 37304686
* CERL: cnp00284785
* DeutscheBio: 102395055
* GND: 102395055
* ICCU: CUBV066333

 |
Híades
Híades
**Híades** (Ὑάδες en grego) é un cúmulo aberto localizado na constelación de Taurus. As súas estrelas máis brillantes forman un "V" oblicuo arredor da gran xigante Aldebaran (α Tau), a estrela máis brillante no campo visual, mais que non forma parte deste cúmulo.

Historia
--------

Como un cúmulo visible a simple vista xa se coñecía na prehistoria. Mencionounas Homero no 750 a.C. e Hesíodo no 700 a.C. Probablemente catalogouno pola primeira volta Giovanni Batista Hodierna en 1654 e Lewis Boss en 1908 foi o primeiro en demostrar que o conxunto de estrelas formaban un cúmulo. Charles Messier usou táboas estelares que incluían e etiquetaban as Híades, pero non as agregou no seu famoso catálogo.

Características principais
--------------------------

As Híades encóntranse a 151 anos luz de distancia, o que as converte no cúmulo estelar máis próximo á Terra. Consta de 80 estrelas situadas nunha esfera de 12 parsecs de diámetro, o seu centro está a 37 parsecs da Terra. Mentres o cúmulo ten cerca de 75 anos luz de diámetro, o prominente grupo central posúe case 10 anos luz de diámetro. O seu diagrama Hertzsprung-Russell amosa que as Híades teñen unha idade de 625 ± 50 millóns de anos.. Formáronse probablemente da mesma nube que o cúmulo de Praesede (M44).

Principais membros
------------------

| Nome | Denominación de Bayer | Magnitude aparente | Tipo espectral | Notas |
| --- | --- | --- | --- | --- |
|  | Theta2 Tauri | 3,41 | A7III |  |
| Ain | Épsilon Tauri | 3,54 | G9.5III | Posúe un planeta extrasolar |
| Hyadum I | Gamma Tauri | 3,65 | K0III |  |
| Hyadum II | Delta1 Tauri | 3,76 | K0III |  |
|  | Theta1 Tauri | 3,85 | K0IIIb |  |
|

Fonte: Base de datos SIMBAD

En dúas das estrelas do cúmulo (79 Tauri e HD 28226), o exceso de emisión infravermella suxire a presenza dun disco circunestelar de poeira.

Notas
-----

1. 1 2  "Información das Híades en SEDS". Arquivado dende o orixinal o 16 de maio de 2008. Consultado o 06 de novembro de 2016.
2. ↑  Perryman, M.A.C. al. (1998). "The Hyades : distance, structure, dynamics, and age". *Astronomy & Astrophysics* **331**. pp. 81–120.
3. ↑  Cieza, Lucas A.; Cochran, William D.; Augereau, Jean-Charles (2008). "Spitzer Observations of the Hyades : Circumstellar Debris Disks at 625 Myr of Age". *The Astrophysical Journal*. pp. . 720–731.

|  |  |
| --- | --- |
| Control de autoridades | 
* Wd: Q13511
* BRE: 2357115
* EBID: ID
* GEC: 0032609
* SIMBAD: Cl Melotte 25

 |
**Kyra Panagia** (Grego: Κυρά Παναγιά) é unha illa grega illa das Espóradas. Administrativamente forma parte do municipio de Alónissos. A illa tamén é coñecida polo nome de **Pelagos** e rara vez **Pelagonisi**. Na antigüidade era coñecida como Ephthyros (Έφθυρος) e Polyaigos (Πολύαιγος). Unha baía no suroeste da illa chámase **Agios Petros**. Kyra Panagia pertence ao mosteiro de Megisti Lavra desde que outorgóuselle a illa polo emperador bizantino Nicéforo II en 963. Hai un mosteiro, actualmente (2011) en proceso de restauración e habitado por un só monxe, na costa leste da illa.

Illas e illotes próximos
------------------------

As illas e illotes máis próximas son Gioura ao nordeste e a illa principal de Alónissos ao suroeste.

Poboación
---------

No censo de 1991 só tiña un habitante polo que era o distrito municipal máis pequeno de Grecia en poboación. A pequena colonia foi abandonada a mediados da década de 1990. O censo de 2001 reportou unha poboación de dez habitantes.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kyra Panagia Modificar a ligazón no Wikidata*** |

### Outros artigos

* Outras illas de Grecia

### Ligazóns externas

* Kyra Panagia (Pelagos) on GTP Travel Pages *(en inglés)*
* Páxina oficial do Municipio de Alónissos *(en grego)*

|  |  |
| --- | --- |
| Control de autoridades | 
* Wd: Q972444
* WorldCat
* VIAF: 5021153126238124750003
* GeoNames: 255639

 |
*A idade de ouro* segundo Pietro da Cortona (1640)
A **Idade de ouro** (en grego antigo ξρυσόν γένος, en latín *aurea aetas* ou *Saturnia regna* "reino de Saturno") é o nome dado, na Grecia antiga e no mundo romano, ó mito que define o período seguinte á Creación do home e que se asocia coa inocencia e a felicidade, nunha clase de alegoría coa infancia da humanidade. Para os romanos esta idade estaba marcada tamén pola ausencia de tempo (sempre era primavera), que é quen altera e fai dexenerar as cousas. Por extensión aplícase tamén ó termo "idade de ouro" en períodos de auxe cultural de diferentes nacións. É unha das idades do home segundo Hesíodo.

Esta idade asimílase nun estilo de vida bucólico e pastoral (como a Arcadia mitolóxica), recreado en xéneros como a égloga, lonxe da cidade que é símbolo de pecado (esta asociación *campo-virtude* oposta a *urbe-vicio* é recorrente ó longo da historia da cultura); había poucos homes, que vivían sen necesidade de traballar pola abundancia de recursos e nunha igualdade perfecta (unha das metas da utopía política).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Idade de ouro***  |

|  |  |
| --- | --- |
| Control de autoridades | 
* Wd: Q238526
* BNCF: 16842
* GND: 4132130-3
* LCCN: sh85055743

 |
**Idalys Ortiz Bocourt**, nada en Pinar del Río o 27 de setembro de 1989, é unha judoka cubana. Competiu na categoría de 78 kg nos Xogos Olímpicos de 2008, 2012 e 2016, gañando unha medalla en cada ocasión. En Toquio 2020 competiu na categoría de máis de 78 kg, logrando a medalla de prata.

Traxectoria
-----------

Ortiz comezou a practicar judo con 10 anos e foi incluída no equipo nacional con 15 anos. Con 18 anos, converteuse na judoka medallista olímpica máis nova na categoría de peso pesado, gañando unha medalla de bronce en 2008.

Participou en tres Xogos Olímpicos de Verán entre os anos 2008 e 2016, obtendo tres medallas: bronce en Pequín 2008, ouro en Londres 2012 e prata en Río de Xaneiro 2016. Nos Xogos Panamericanos conseguiu tres medallas entre os anos 2011 e 2019.

Gañou oito medallas no Campionato Mundial de Judo entre os anos 2009 e 2019, e catorce medallas no Campionato Panamericano de Judo entre os anos 2007 e 2019.

Notas
-----

1. ↑  Idalys Ortiz Arquivado 18 de abril de 2020 en Wayback Machine.. sports-reference.com
2. 1 2  Idalys Ortiz Arquivado 20 de setembro de 2016 en Wayback Machine.. nbcolympics.com
3. ↑  IJF profile
4. ↑  "Idalys Ortiz eager to take second Olympic gold medal". Consultado o 15 de setembro de 2018.
5. ↑  "Idalys Ortiz Bio, Stats, and Results". *Olympics at Sports-Reference.com* (en inglés). Arquivado dende o orixinal o 18 de abril de 2020. Consultado o 15 de setembro de 2018.
6. 1 2  Idalys Ortiz en JudoInside.com *(en inglés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Idalys Ortiz Modificar a ligazón no Wikidata*** |

### Ligazóns externas

* Idalis Ortiz on official Cuban web encyclopedia EcuRed *(en castelán)*

|  |  |
| --- | --- |
| Control de autoridades | 
* Wd: Q2084858
* JudoInside: 40374
* OCID: idalys-ortiz
* Sports Reference: idalys-ortiz-1

 |
Exemplo de sinatura dinámica. A información dinámica asociada a esta sinatura amósase na gráfica da dereita.
O **recoñecemento de sinaturas** é unha das modalidades condutuales da biometría. A súa función é a comprobación da autencididade dunha sinatura, e pódese realizar mediante dous modelos: un estático ou *off-line*, e outro dinámico. O modelo estático simplemente recolle a sinatura nun ordenador para a súa posterior análise e comprobación. O modelo dinámico, porén, emprega unha tableta dixitalizadora que captura a sinatura a tempo real, amosando os movementos e patróns realizados polo asinante durante a realización da sinatura. Así, este modelo tamén é coñecido como modelo *on-line*.

A función dinámica adoita incluír as seguintes funcións:

* Coordenada espacial x(t)
* Coordenada espacial y(t)
* Presión p(t)
* Azimuth az(t)
* Inclinación in(t)

As técnicas máis populares de recoñecemento de patróns aplicadas ao recoñecemento de sinaturas son o aliñamento temporal dinámico (Dynamic Time Warping, DTW), os modelos ocultos de Markov (Hidden Markov Models, (HMM) e a Cuantificación Vectorial (Vector Quantization, VQ).

Proceso
-------

A persoa recoñécese á través da forma en que asina, máis que polas características da súa sinatura. A mostra biométrica obtense a partir de datos como a lonxitude e dirección da sinatura, ou a velocidade e presión exercida polo bolígrafo.

A dificultade tecnolóxica do recoñecemento a través da sinatura estriba en saber diferenciar os trazos que nunca cambian, e os que si o fan en cada sinatura. O sistema tamén ten que ter en conta os cambios na forma de asinar co paso do tempo, e ten que adaptarse a eses cambios, actualizando permanentemente o padrón que identifica o usuario.

Fiabilidade
-----------

A identificación a través da forma de asinar é un dos métodos de identificación biométrica menos precisos.

Segundo un estudo publicado no 2002 por Biometric Technology, a taxa de erro cruzado, é igual a 1/50. Esta é unha posibilidade de erro moi alta, se a comparamos coa probabilidade de 1/131.000 do escaneo de iris, ou menor de 1/10 000 000 do escaneo de retina.

Exemplos de uso
---------------

* En oficinas do servizo de desemprego de Inglaterra emprégase o recoñecemento da sinatura para validar a identidade do beneficiario da prestación de desemprego.
* A prisión de Pentonville en Inglaterra emprega a identificación por sinatura para evitar que os presos recollan a comida doutros presos no seu nome.

Notas
-----

1. ↑  "Biotech: Signature". Arquivado dende o orixinal o 17 de outubro de 2006. Consultado o 18 de novembro de 2006.
2. ↑  "Estudo do Bio Tech Inc". Arquivado dende o orixinal o 17 de outubro de 2006. Consultado o 18 de novembro de 2006.
3. ↑  A taxa de erro cruzado (Cross-Over Error Rate CER) é a probabilidade de erro dun sistema cando coincide a probabilidade de falsos negativos e falsos positivos

Véxase tamén
------------

### Ligazóns externas

* Kimmel School of Construction Management, Engineering and Technology
* Biometric Technology, Inc.

|  |  |
| --- | --- |
| Control de autoridades | 
* Wd: Q15924863
* MAG: 74370796

 |
A **Liga de fútbol escocesa** é unha entidade deportiva que xestiona a disputa de partidos de fútbol en Escocia. Fundada en 1890 como **Scottish Football League** por once equipos pioneiros (dos cales só tres, o Rangers F.C. o Celtic F.C. e o Heart of Midlothian seguen ao máximo nivel), coñeceu sucesivos cambios ata chegar ao sistema actual.

Na actualidade, dependen da Liga escocesa de fútbol como entidade a primeira división, a segunda división e a terceira división. Por diante delas, e sen estar baixo a tutela da Liga escocesa, está a división de honra, creada na tempada 1998-99.

Esta máxima categoría denominouse *Liga escocesa de fútbol* entre 1890 e 1975, de 1975 a 1998 *División de honra* e na actualidade *liga de honra escocesa*. En función do número de equipos que conforman as distintas categorías, así se producen un ou dous ascensos e descensos entre as divisións. Eses ascensos e descensos poden estar condicionados, ademais obviamente de polos resultados deportivos, polas condicións do estadio e pola situación económica do club.
A **ligadura de trompas** é un método anticonceptivo de esterilización e, polo tanto, permanente, consistente na ligadura e sección das trompas de Falopio da muller, de maneira que non poden poñerse en contacto os espermatozoides co óvulo (ovocito).

Descrición
----------

Non altera o proceso hormonal e, por tanto, non interfire as relacións sexuais nin na libido. Non é reversíbel, é dicir, que se unha muller que se fixo unha ligadura de trompas non poderá procrear fillos se máis adiante cambia de idea.

Trátase dunha intervención máis complicada que no caso da vasectomía dos homes, tanto se se practica mediante laparotomía ou laparoscopia, e pódese realizar con anestesia xeral ou epidural

A eficacia da ligadura de trompas é do 99'5 %, é dicir, que de cada duascentas mulleres con ligadura de trompas, hai un embarazo nun ano. Esta eficacia é inferior á da vasectomía, e tamén doutros métodos anticoncepivos temporais e reversíbeis, como por exemplo o DIU de levonorxestrel ou o implante subcutáneo de xestáxeno, o anticonceptivo máis eficaz, segundo un estudo.

Outro método anticonceptivo feminino definitivo, tamén nas trompas de Falopio, é a obstrución tubárica definitiva ou dispositivo Essure.

Notas
-----

1. 1 2  Métodos anticonceptivos permanentes Arquivado 28 de xaneiro de 2011 en Wayback Machine. APFCIB, Associació de planificació familiar de Catalunya i Balears *(en catalán)*.
2. ↑  Axencia EFE, publicado en *Mujer Hoy*, 2 de setembro de 2009 Arquivado 03 de setembro de 2009 en Wayback Machine. *(en castelán)*.

Véxase tamén
------------

### Bibliografía

* World Health Organization, AVSC International (1994): *Medical Eligibility Criteria for Sterilization, Annotated Summary, Draft*. Nova York: AVSC International.

### Outros artigos

* Contracepción.
* Esterilización (procedemento cirúrxico).
* Vasectomía.

### Ligazóns externas

* Páxina de Esterilización Tubaria do departamento de Saúde dos Estados Unidos *(en castelán)*.
* Salpingoligadura usando Clips de Hulka *(en inglés)*.
* Métodos de esterilización femininos e masculinos *(en castelán)*.

|  |  |
| --- | --- |
| Control de autoridades | 
* Wd: Q1764560
* EBID: ID
* JSTOR: tubal-ligation
* LCCN: sh85138390
* MAG: 2779065011

 |

|  |  |
| --- | --- |
| Identificadores | 
* eMedicine: 266799
* MedlinePlus: 002913
* MeSH: D013246

 |
En formato DjVu.
***La Comédie humaine*** (literalmente, A comedia humana) é un conxunto de obras de Honoré de Balzac de 137 obras que comprenden 95 novelas, ensaios realistas, fantásticos, ou filosóficos, pero tamén contos, ensaios, e 25 bosquexos de obras, reagrupados baixo o título *Ébauches rattachées à la Comédie humaine* (*Esbozos ligados á Comedia humana*), e 8 novelas de xuventude escritas entre 1822 e 1825 baixo diversos pseudónimos, obras que renegou, pero reeditados nos volumes I e II das *Œuvres diverses* (*Obras varias*) nas cales atópanse os xermes e os temas das obras da *Comédie Humaine*, *Falthurne* sendo considerado como a base de *Séraphîta*.

A clasificación dos textos vai polos ámbitos sociais, polos lugares xeográficos, ou por categorías psicolóxicas (*Scènes de la vie privée* (*Escenas da vida privada*), *Scènes de la vie de province* (*Escenas da vida de provincia*)) reunidos en conxuntos xenéricos (*Études de mœurs* (*Estudos de costumes*), *Études philosophiques* (*Estudos filosóficos*), *Études analytiques* (Estudos analíticos)). A escritura do conxunto gradúase de 1829, cos *Les Chouans*, a 1850, coas obras inacabadas á súa morte e completadas por Charles Rabou: o *Le Député d'Arcis* (1854), os *Les Petits bourgeois de Paris*, (1856), o *Le Comte de Sallenauve*, (1856), e tamén os *Les Paysans* publicado en 1854 pola súa viúva, Évelyne Hanska.

"A idea veu dunha comparación entre a Humanidade e a Animalidade". A ambición do autor era de describir de modo case exhaustivo á sociedade que o rodeaba, construíndo así un edificio que poderia « facerlle competencia ao estado civil». Quería encerrar toda a súa época na súa Comedia humana. Non obstante, en 1837, o título que lle gusta para a súa obra é *Estudos sociais*, que logo converterase en *Comedia humana* en 1842, en referencia a *A divina comedia* de Dante.

Xénese
------

A idea de ligar entre eles os relatos facendo revivir os protagonistas de cada novela ou novela curta vénlle a Balzac en 1835 co *Père Goriot* onde se ve reaparecer por segunda vez o importante Eugène de Rastignac xa presentado en 1832 en *Étude de femme* e publicado entón baixo o título *Une conversation entre onze heures et minuit* inserido nos *Contes bruns*.

Notas
-----

1. ↑  En palabras de Balzac no limiar da edición de 1855 de A. Houssiaux :

Véxase tamén
------------

### Ligazóns externas

* Les personnages dans la Comédie humaine sous tension entre «type» et «caractère» *(en francés)*

|  |  |
| --- | --- |
| Control de autoridades | 
* Wd: Q50188
* BNF: 119349138
* EBID: ID
* GEC: 0018971

 |
**Luis Eduardo Matta** é un novelista e ensaísta brasileiro, (1974)

Recensión biográfica
--------------------

De orixe libanesa, naceu no Río de Xaneiro, Brasil, o 21 de novembro de 1974. Iniciou súa carreira literaria en 1993, aos 18 anos, coa novela *Conexão Beirute-Teeran*. É autor de novelas de misterio e suspense para adultos e adolescentes, como *Ira Implacável*, *120 Horas*, *O Véu*, *Morte no Colégio* e *O Rubi do Planalto Central*.

En 2003, publicou un manifesto en prol dunha literatura de entretemento brasileira, que apelidou de literatura popular brasileira (LPB). Nos varios ensaios que escribiu destácase, aínda, a defensa dunha reformulación no ensino de literatura no Brasil e da democratización da lectura entre a poboación brasileira. O escritor mora no Río de Xaneiro.

Ligazóns externas
-----------------

* Sitio web de Luis Eduardo Matta (en portugués)

|  |  |
| --- | --- |
| Control de autoridades | 
* Wd: Q3392459
* WorldCat
* VIAF: 306129857
* GND: 1056278706
* ISNI: 0000 0004 2569 2250
* LCCN: no2013143624
* SUDOC: 080100104

 |
**Maimuna Amadu Murasjko** (en belaruso: Маймуна Амаду Мурашко), coñecida como **Maimuna**, é unha violinista belarusa que representará a Belarús no Festival de Eurovisión 2015 xunto a Uzari coa canción "Time".

Biografía
---------

Maimuna naceu en San Petersburgo, Rusia de nai belarusa e pai maliano. Cando ela era pequena, a súa familia mudouse a Malí, pero ela mudouse coa súa avoa a Mahilioŭ, Belarús, onde ela pasou toda a súa infancia.

Carreira
--------

### 1990-2013: Principio

Maimuna participou en competicións internacionais incluíndo o *1990 Young Virtuoso* en Kíiv e o *1996 Music of Hope Competition*.

### 2014-actualidade: *Festival de Eurovisión 2015*

O 5 de decembro de 2014, Maimuna foi anunciada como unha das participantes do *Eurofest 2015* xunto a Uzari coa canción "Time". Uzari e Maimuna gañaron a competición con 76 puntos, quedando terceiros no televoto e primeiros en tres dos cinco xurados. Eles representarán a Belarús no Festival de Eurovisión 2015 en Viena, Austria.

Notas
-----

1. ↑  "Uzari & Maimuna won in Belarus!". *Eurovision.tv*. 26 de decembro de 2014. Consultado o 26 de decembro de 2014.
2. 1 2  "Biography". *Maimuna.by*. Arquivado dende o orixinal o 26 de decembro de 2014. Consultado o 26 de decembro de 2014.
3. ↑  Fidan, Mustafa (26 de decembro de 2014). "Uzari and Maimuna to represent Belarus in Vienna!". *Eurovoix.com*. Arquivado dende o orixinal o 04 de abril de 2015. Consultado o 3 de xaneiro 2015.

|  |  |
| --- | --- |
| Control de autoridades | 
* Wd: Q18676754
* Discogs: 4355586
* MusicBrainz: ID

 |
**Little Jost Van Dyke** (coloquialmente, "**Little Jost**") é unha das Illas Virxes Británicas. É unha pequena illa no extremo leste da illa de Jost Van Dyke. Do mesmo xeito que Jost Van Dyke, toma o nome do corsario holandés Joost van Dyk. É a localización do Parque Nacional de Diamond Cay, que inclúe os terreos de aniñamento de sulas salvaxes, carráns e pelicanos.

Atraccións
----------

Atópanse sitios de mergullo en *Twin Towers*, dúas grandes formacións rochosas que se elevan a 90 metros.

Hai un pequeno bar e restaurante chamado B-Line Beach Bar no lado sur da illa. Pódese alcanzar a barra atracándo nun peirao de cemento que se creou para un proxecto fracasado de depósito de combustible. Os operadores do bar son os únicos habitantes da illa.

Fauna e flora
-------------

Myliobatidaes e Megalopidaes atópanse aquí.

Nativos
-------

A illa non ten hoxe asentamentos importantes, pero foi o sitio dunha colonia cuáquera do século XVIII.

John C. Lettsome (1744-1815), fundador da Medical Society de Londres, naceu na illa.

Notas
-----

1. ↑  "Little Jost Van Dyke & Diamond Cay National Park, British Virgin Islands". Arquivado dende o orixinal o 30 de setembro de 2007. Consultado o 30 de agosto de 2019.
2. ↑  "B-Line Beach Bar | Facebook". *www.facebook.com*. Consultado o 2016-09-08.
3. ↑  "Little Jost Van Dyke". *The British Virgin Islands*. Arquivado dende o orixinal o 15 de xullo de 2014. Consultado o 14 de xullo de 2014.
4. ↑  "Jost Van Dyke, BVI - Casa de Soggy Dollar Bar e Sandcastle Hotel <! - Título xerado por bot ->". Arquivado dende o orixinal o 11 de marzo de 2007. Consultado o 30 de agosto de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Little Jost Van Dyke*** |

### Ligazóns externas
O **liu-bo** ou **bastón siciliano** é unha arte marcial italiana con orixe en Sicilia.

A arte antiga de *paranza*, baseada na manipulación dun pau para atacar ou defenderse, deuse en Sicilia durante séculos, transmitíndose de pais a fillos. Moitos pastores foron mestres desta disciplinas, e acostumaba desafiarse a duelos para resolver cuestións de honra. Nos últimos anos as regras foran codificadas e este deporte acadou fama, sendo recoñecido polo CSEN (Centro Deportivo Educativo Nacional).

O pau
-----

O pau é feito de madeira de oliveira, de laranxo amargo ou de sobreira. Empregado cunha base de varias técnicas, pode ser utilizado cunha man ou coas dúas.

Ligazóns externas
-----------------

* www.liu-bo.it

---

|  |  |
| --- | --- |
|  |  **Este artigo non contén imaxes.** Pode axudar cargando imaxes, na Galipedia ou na Wikimedia Commons, relacionadas co contido do artigo, ou incluíndo unha xa existente. Debe ter en conta as políticas de uso de imaxes e o respecto polos dereitos de autoría. |

---
Un Longa Marcha 2D levando satélite venezolano de observación.
**Longa Marcha** (*Chang Zheng* en Pinyin, e normalmente referido abreviadamente como **CZ**) é unha familia de foguetes operados pola República Popular da China.

Historia e características
--------------------------

O regreso a China desde de Tsien Hsue-Shen en 1955, teórico de primeiro nivel da foguetería formado nos Estados Unidos, marcou o inicio da China como potencia espacial. En 1956 Tsien asistíu ás negociacións polas cales a Unión Soviética transferiría tecnoloxía nuclear e de foguetes a China, o que incluía a asistencia de estudantes chineses a universidades soviéticas. A tarefa de poñer en marcha toda a industria capaz de levar a construír foguetes espaciais foi todo un desafío, xa que o país tivo que partir de cero nese aspecto. Como punto de partida a Unión Soviética proporcionou un foguete R-2, unha versión mellorada do mísil V-2 alemán. Cara 1960 o goberno soviético decidiu deixar de colaborar coa China, pero pese ao inconveniente, Tsien xa conseguiu reproducir a finais dese mesmo ano un R-2 con medios totalmente chineses.

Cara 1971 comezou coas probas do seu primeiro mísil balístico intercontinental (ICBM, *Intercontinental Ballistic Missile*), o DF-5, un mísil de dúas etapas de propelente líquido do cal derivan tódolos foguetes da familia Longa Marcha. A familia de lanzadores inclúe os foguetes Longa Marcha 2, Longa Marcha 3 e Longa Marcha 4, con etapas superiores crioxénicas e aceleradores de propelente líquido, dando lugar a 12 configuracións posibles dos distintos foguetes, chegando a ser capaces de poñer ata 9200 kg en órbita. No ano 2000 comezouse a traballar no deseño dunha nova xeración de foguetes Longa Marcha completamente crioxénicos e de alto rendemento, aínda que o seu desenvolvemento vai con demora.

Notas
-----

1. 1 2 3  Mark Wade (2011). "CZ" (en inglés). Consultado o 20 de maio de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Longa Marcha*** |

| * v
* c
* e
Longa Marcha |
| --- |
| Foguetes | 
* Feng Bao 1
* Longa Marcha 1
	+ 1D
* Longa Marcha 2
	+ 2A
	+ 2C
	+ 2D
	+ 2E
	+ 2F
* Longa Marcha 3
	+ 3A
	+ 3B
	+ 3B/E
	+ 3C
* Longa Marcha 4
	+ 4A
	+ 4B
	+ 4C
* Longa Marcha 5
* Longa Marcha 6
* Longa Marcha 7
* Longa Marcha 8
* Longa Marcha 9
* Longa Marcha 11

 | Long March (CZ) 2F |
| Lugares de lanzamento | 
* Centro de lanzamento de Jiuquan
* Centro de lanzamento de Taiyuan
* Centro de lanzamento de Wenchang
* Centro de lanzamento de Xichang

 |
| Fabricantes | 
* Academia chinesa de tecnoloxía de vehículos de lanzamento
* Academia de Shanghai para a tecnoloxía dos voos espaciais

 |

|  |  |
| --- | --- |
| Control de autoridades | 
* Wd: Q53665
* EBID: ID

 |
Mapa no que se pormenoriza o desenvolvemento da Longa Marcha. As partes sombreadas en laranxa indicas as zonas que estaban baixo control comunista.
A **Longa Marcha** (en chinés tradicional: 長征; en chinés simplificado: 长征; pinyin: *Cháng Zhēng*), tamén coñecida como **Gran Marcha**, foi unha viaxe a través do interior da China que seguiron as tropas do Exército Popular de Liberación, as forzas armadas do Partido Comunista da China, entre os anos 1934 e 1935, fuxindo do exército da República da China. Anos antes, os comunistas chineses lograran establecer unha zona baixo o seu control nunha área montañosa da provincia de Jiangxi, ao sur do país, onde estableceron a República Soviética da China. Perseguidos polas forzas da República, dirixidas polo xeneral en xefe Chiang Kai-shek, o 16 de outubro de 1934 os dirixentes comunistas decidiron emprender a fuxida cara ao interior do país, que os levaría un ano despois á provincia de Shaanxi, unha rexión aínda máis remota que tamén se atopaba baixo control comunista.

Durante a Longa Marcha, os comunistas, eventualmente liderados por Mao Zedong e Zhou Enlai, escaparon cara ao norte e oeste do país, percorrendo preto de 12.500 quilómetros en 370 días. A dificultade da viaxe a través da China interior, que só completarían arredor dunha décima parte das tropas que saíron de Jiangxi, faría deste un dos episodios máis significativos e determinantes da historia do Partido Comunista da China, que selaría o prestixio persoal dos novos líderes do partido, con Mao á cabeza, nas décadas seguintes.

Véxase tamén
------------

* Partido Comunista da China
* Maoísmo
"Paseo primaveral", por Ma Yuan
**Ma Yuan**, nado no ano 1160 e finado no 1225, foi un pintor chinés e xunto con Xia Gui foi o fundador da escola Ma-Xia.

O artista naceu en Qiantang (actualmente Hangzhou, Zhejiang), no seo dunha antiga familia de pintores profesionais. Foi distinguido cun «cinto de ouro» pola Academia dos Song do Sur sita en Hangchow.

Comezou pintando flores, pero as súas pinturas máis famosas foron paisaxes. O seu estilo característico consiste en colocar o centro de acción nun recanto do cadro.

Son obra de Ma Yuan as pinturas a tinta e cores sobre seda: 

* *Tocando o laúde ao claro de lúa* (Gu Gong).
* *Paisaxe con salgueiros* (Boston).

Véxase tamén
------------

### Ligazóns externas

* 

|  |  |
| --- | --- |
| Control de autoridades | 
* Wd: Q433603
* WorldCat
* VIAF: 68773087
* BRE: 2196322
* CBDB: 0044099
* CERL: cnp01150347
* DeutscheBio: 136133142
* EBID: ID
* Europeana: ID
* FAST: 1831961
* GND: 136133142
* ISNI: 0000 0001 2320 9681
* LCCN: nr88005755
* NLA: 36731773
* SUDOC: 169275787
* ULAN: 500336940

 |
**Presentación da *Looney Tunes*.**
***Looney Tunes*** é unha serie de debuxos animados da Warner Bros. que comezou a súa carreira oficialmente en 1930 coa curtametraxe *Sinkin' in the Bathtub*.

Das series que se produciron e distribuíron de xeito regular, é a segunda máis lonxeva.

Aos personaxes de debuxos animados máis sonados da Warner adóitaselles chamar Looney Tunes, especialmente no seu conxunto.

A expresión «*Looney Tunes*» («Cancións atoleiradas»), que é unha alusión ás *Silly Symphonies* (*Sinfonías parvas*) de Walt Disney, ás veces escríbese erroneamente coma «*Looney Toons*» («Historietas atoleiradas»), por se entender «*toons*» coma aférese de «*cartoons*» (en inglés, «historietas» ou, por extensión, «debuxos animados»).

Dende 1942 até 1969, a serie *Looney Tunes* foi a máis popular nas salas de cinema.

A serie de debuxos animados de Looney Tunes emitíronse en galego no espazo *Xabarín Club* da Televisión de Galicia.

Personaxes
----------

### Principais

* Bugs Bunny (coello)
* Pato Lucas
* Tweety Bird (Piolín)
* Gato Silvestre
* Porky Pig (porco)
* O Coiote e o Papaleguas
* Taz (Diaño de Tasmania)
* Pepé Le Pew (mofeta)
* Penelope Pussycat (gatiña)
* Hubie e Bertie (ratos)
* Foghorn Leghorn (Galo Claudio)
* Speedy Gonzales (rato)
* Granny (Looney Tunes) (avoíña dona de Silvestre e Tweety)
* Henery Hawk (gabián)

### Viláns ou antagonistas

* Elmer Fudd (Elemer Fungón)
* Yosemite Sam (Sam Bigotes)
* Marvin o marciano
* Witch Hazel (Looney Tunes) (Bruxa Hazel)

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Looney Tunes Modificar a ligazón no Wikidata*** |

|  |  |
| --- | --- |
|  | A Galicitas posúe citas sobre:  ***Looney Tunes*** |

### Outros artigos

* Warner Bros.
* Merrie Melodies
* The Looney Tunes Show

### Ligazóns externas

* Sitio oficial; en inglés.
* Enciclopedia libre de Looney Tunes; en inglés.

* Portal:Xabarín Club
* Portal:Estados Unidos de América

|  |  |
| --- | --- |
| Control de autoridades | 
* Wd: Q622435
* WorldCat
* VIAF: 177087339
* BIBSYS: 98050634
* BNE: XX4130448
* EBID: ID
* GND: 7713495-3
* MusicBrainz: ID
* SNAC: w6pw1g79

 |
**Los de Adentro** é un grupo musical colombiano de rock latino conformado en Barranquilla, en 1994. Comezaron chamándose **Kaoz**, e están integrados por Joe Carvajal (voz), Johan Daccarett (teclado) e Eliuth Martínez (guitarra).

Traxectoria
-----------

Déronse a coñecer en Bogotá tocando en bares cando aínda eran estudantes da Universidade Piloto de Colombia. Despois dun tempo decidiron gravar un demo que lles reportou máis recoñecemento. En 1995, participaron no Festirock do Caribe e gañaron o galardón como Mellor Grupo de Rock. A banda fíxose popular e foi convidada á fiesta que MTV Latinoamérica organizou en Cartaxena de Indias en 1996. En 1999 cambiaron o seu nome por Los de Adentro, e ese mesmo ano gravaron un álbum homónimo, producido por Dennis Murcia, executivo e produtor de Sony Music. Este álbum contén o tema *Una canción*, polo cal son máis coñecidos. Catro meses despois de lanzar *Una canción* como sinxelo promocional, realizaron varias xiras. No ano 2001, cando remataron a produción do seu segundo álbum, *Como un niño*,decidiron disolverse por mor dos moitos problemas xerados entre eles.

Tempo despois, decidiron reunirse de novo, pero só Eliuth Martínez, Johan Daccarett e Joe Carvajal acabaron gravando un novo álbum, titulado *Volver amar*, no cal destacan cancións como *Nubes negras*, *No más* ou *Tú y yo*. Ó rematar o traballo con este álbum, Joe Carvajal decidiu por motivos persoais comezar a súa carreira como solista.

En 2008, presentaron un novo vocalista, Bryan Visbal, mantendo o mesmo estilo que os caracterizou. A súa produción discográfica (con Universal Music Group) chamouse *Se apaga el silencio*, que inclúe o sinxelo *Dime que sí*, e o tema *Quiero amarte*. A finais de 2010, Bryan Visbal decidiu comezar unha carreira en solitario.

En 2013 o vocalista Joe Carvajal regresou á banda grazas a unha invitación para tocar en Australia, e lanzaron un novo sinxelo *Bajo el cielo azul*. O 30 de maio de 2014 abriron os concertos de Los toreros muertos no Downtown Majestic de Bogotá.

Discografía
-----------

| **Título** | **Data de lanzamento** | **Discográfica** |
| --- | --- | --- |
| *Los de Adentro* (Colombia) | 1999 | Sony Music |
| *Cómo un niño* (Colombia) | 2001 | Sony Music |
| *Volver Amar* (Colombia) | 2004 | Sony Music |
| *Se apaga el silencio* (Colombia) | 2008 | Universal Music |
|

|  |  |
| --- | --- |
| Control de autoridades | 
* Wd: Q5560362
* WorldCat
* VIAF: 232253108
* AllMusic: mn0001341327
* MusicBrainz: ID
* Songkick: 63870

 |

---

|  |  |
| --- | --- |
| Este artigo tan só é un bosquexo |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---